พอดีผมปวดกล้ามเนื้อต้นขามาประมาณ เกือบ 2 ปีแล้วครับ ช่วงแรกๆซื้อยากินก็เป็นๆหาย ปกติก็ไม่ได้เป็นคนออกกำลังกายครับ เมื่อช่วงต้นเดือนไปพบแพทย์ที่คลินิกแห่งนึงครับแพทย์ก็กดบริเวณข้างเข่าครับปรากฎว่ามีเจ็บข้างเข่าด้านใน แต่ก็ยังเจ็บกล้ามเนื้อต้นขาอยู่ แพทย์เลยส่งตัวไปรักษาที่ รพ.รัฐ ประจำจังหวัด ให้สแกน MRI บริเวณที่ปวด ผลออกมาว่า กระดูกปกติ ข้อเข่าปกติ แต่เจอต้อมน้ำเหลืองโตหลังเข่าเล็กน้อย แต่วินิฉัยมาว่าเป็นเพราะกล้ามเนื้ออักเสบเดี๋ยวก็หายเองได้ครับ และได้จ่ายยาคล้ายกล้ามเนื้อและแก้อักเสบมาให้ครับ แต่ก็ยังไม่หายครับ ลักษณะอาการ นั่งขัดตะหมาดไม่ได้ นั่งยองๆไม่ได้เวลาลุกจากที่นอนจะปวดที่ต้นขาเหมือนไม่มีแรงดันตัวขึ้นครับ อยากจะได้ข้อแนะนำจากคุณครับ
สวัสดีค่ะ อาการปวดกล้ามเนื้อต้นขามาประมาณ 2 ปี เป็นๆหายๆนั้น อาจมีสาเหตุมาจาก กล้ามเนื้ออักเสบจากการใช้งาน การมีเส้นเอ็นอักเสบหรือฉีกขาด มีก้อนเนื้องอกที่มากดเบียดตรงกล้ามเนื้อ นรองกระดูกกดทับเส้นประสาท ซึ่งอาจจปวดหลังช่วงล่าง ปวดมากขึ้นเมื่อมีการเบ่งถ่ายอุจจาระเป็นต้น โดยถ้าปวดเรื้อรัง ไม่ได้เป็นมากขึ้น ก็อาจจะนึกถึงกลุ่มปวดจากกล้ามเนื้อได้มากที่สุดในเบื้องต้น สามารถฝึกยืดเหยียดกล้ามเนื้อที่ปวด รับประทานยาแก้ปวดแก้อักเสบเพื่อบรรเทาอาการได้ และหากเป็นเรื้อรังไม่ดีขึ้น ปวดมากจนทำให้ไม่สามารถใช้ชีวิตประจำวันได้ตามปกติ ควรกลับไปพบแพทย์เพื่อตรวจร่างกายซ้ำอีกครั้ง ซึ่งถ้าแพทย์ไม่สามารถรักษาให้หายขาดได้ อาจจะส่งต่อพบแพทย์เฉพาะทางด้านกระดูกและข้อต่อไป